શહેરના રેલનગરમાં ભગીની નિવેદિતા ટાઉનશીપમાં રહેતા ગૃહિણી લતાબેન કિશોરભાઈ ભૂત નામના 45 વર્ષીય પટેલ મહિલાએ પ્રનગર પોલીસ સ્ટેશનમાં જી જે 03 એ ટી 6440 નંબરની જીનીયસ સ્કૂલની બસના ચાલક સામે નોંધાવેલી ફરિયાદમાં જણાવ્યું હતું કે તેઓને ગત સાંજે પાંચેક વાગ્યે બીગબઝાર સામે અમૃતસાગર પાર્ટી પ્લોટના એક્ઝિબિશનમાં જવું હોવાથી તેમની 16 વર્ષની દીકરી ધારા અને પાડોશમાં રહેતો 12 વર્ષીય રાજ સુરેશભાઈ બંને એક્ટિવા લઈને લાતાબેનને મોરબી બાયપાસ રોડ ઉપર મુકવા આવતી હતી ત્યારે શિવાજી ટાઉનશીપ અને ભગીની ટાઉનશીપ વચ્ચે વળાંકમાં જીનીયસ સ્કૂલની બસના ચાલકે પુરપાટ ઝડપે બસ ચલાવી એક્ટીવાને ઠોકરે ચડાવતા ત્રણેય ફંગોળાઈ ગયા હતા જેમાં દીકરી ધારાને ફ્રેક્ચર જેવી ઈજાઓ થઇ હતી જયારે રાજને પણ પગમાં ઇજા થઇ હતી કોઈએ 108માં ફોન કરતા દીકરી ધારાને બેભાન હાલતમાં ઇમરજન્સી વોર્ડમાં અને રાજને વોર્ડ નંબર 8માં દાખલ કરવામાં આવ્યો છે આ અંગે ફરિયાદ નોંધાવતા એએસઆઇ કનુભાઈ સહિતના સ્ટાફે અકસ્માત સર્જી નાશી છૂટેલા જીનીયસ સ્કૂલના ચાલકની શોધખોળ હાથ ધરી છે.